Мигалкин Иван Васильевич

Мигалкин Иван Васильевич — поэт, тылбаасчыт, оҕо суруйааччыта, публицист, Саха Сирин суруйааччыларын Түмсүүтүн бэрэссэдээтэлэ. Саха Өрөспүүбүлүкэтин норуодунай поэта (2014). 

 Олоҕун олуктара 
 1954 сыллаахха бэс ыйын 23 Уус-Алдан улууһун Хоро нэһилиэгэр учуутал дьиэ кэргэҥҥэ төрөөбүтэ.  
 1973 с. — Бүлүү педучилищетын үөрэнэн бүтэрбитэ. Бүтэрээт, Горькай аатынан Литературнай институтка киирбитэ. Егор Исаев, Сергей Смирнов, Николай Старшинов семинардарыгар үөрэммитэ. Поэзия салаатын бүтэрбит. 
 1977—1980 сс.  — Аармыйа кэккэтигэр сулууспалаабыт. 
 Үлэлээбит сирдэрэ 
Мүрү орто оскуолата, саха тылын уонна литературатын учуутала
«Эдэр коммунист» хаһыат, корреспондент
«Кыым» хаһыат,  корреспондент
«Ленинскэй тэрийээччи» хаһыат, корреспондент
Муома улууһун Соболоох интерната, сэбиэдиссэй
Дьокуускайдааҕы кинигэ кыһата, редактор
«Борогон-ТВ» телестудия, главнай редактор, директор
«Якутоптторг» ААО, генеральнай директор көмөлөһөөччүтэ
 2011 сыл ахсынньы 17 күнүттэн — Саха Өрөспүүбүлүкэтин суруйааччыларын Түмсүүлэрин бэрэссэдээтэлэSakhaNews 18.12.2011:Союз писателей РС(Я) возглавил поэт Иван Мигалкин.

1993 сыллаахха кэргэнин З. В. Мигалкинаны кытта В. А. Протодьяконов-Кулантай аатынан Уран түмэли тэрийбит.

2024 сыл ыам ыйын 24 күнүгэр ыарахан ыарыыттан өлбүт.

 Айар үлэтэ 
Бастакы кинигэтэ «Ньургуһуннаах сурук» 1976 сыллаахха тахсыбыта. Кэргэнэ Зоя Васильевнаны кытта суруйааччы В. А. Протодьяконов — Кулантай аатынан Литература түмэлин тэрийэн үлэлэтэллэр.
Тылбаасчыт. Нуучча уонна омук литературатын айымньыларын сахалыы тылбаастаабыта.
30-н тахса кинигэни суруйан бэчээттэппитэ.

 Наҕараадалара уонна ытык ааттара 
 Саха Өрөспүүбүлүкэтин норуодунай поэта (2014) Саха Өрөспүүбүлүкэтин Баһылыгын э. т. Е. Борисов 17.06.2014 2727 №-дээх ЫйааҕаУказ Главы Республики Саха (Якутия) от 17 июня 2014 года № 2727
 Саха Өрөспүүбүлүкэтин үөрэҕириитин туйгуна
 Саха Өрөспүүбүлүкэтин культуратын үтүөлээх үлэһитэ
 Н. Е. Мординов — Амма Аччыгыйа аатынан Саха Өрөспүүбүлүкэтин Президенын оҕо литературатын уобалаһыгар бириэмийэтин лауреата 
 Уус-Алдан улууһун ытык киһитэ
 Есенин кыһыл көмүс мэтээлэ (Арассыыйа суруйааччыларын Сойууһун наҕараадата)
 Н. Гумилев Улахан үрүҥ көмүс мэтээлэ.

 Библиография 
 Ньургуһуннаах сурук. Хоhооннор. — , 1976.
 Стремление. Стихи. — , 1984.
 Сардааналаах кыысчаан. Кэпсээннэр. — Дь., 1985.
 Сүрэҕим кистэлэ. Хоhооннор. — Дь., 1992.
 Кустуктар куустуннар алааспын. Хоhооннор. — Дь., 1994.
 Куобах түүтэ — ньургуһуннар. Кэпсээннэр. — Дь., 1995.
 Ытаабыта ийэ сүрэҕэ… — Дь.: Сайдам. 2011. — 112 с.
 Үөрүүбүн тэҥинэн үллэстэбин. Хоһооннор. — Дь.: «Бичик», 2012 —190 [1] с. — ISBN 978-5-7696-3841-1

 Быһаарыылар 

 Ылыллыбыт сирэ 
 50 лет со дня рождения 


 Сигэлэр 


Категория:Дьон алпаабытынан
Категория:1954 сыллаахха төрөөбүттэр
Категория:Бэс ыйын 23 күнүгэр төрөөбүттэр
Категория:Уус-Алдан улууһугар төрөөбүттэр
Категория:2024 сыллаахха өлбүттэр
Категория:Муус устар 24 күнүгэр өлбүттэр
Категория:Саха хоһоонньуттара
Категория:Тылбаасчыттар
Категория:Саха норуодунай бэйиэттэрэ
Категория:Саха суруйааччылара
Категория:Уус-Алдан улууһун ытык дьоно
Категория:Бүлүүтээҕи педучилищены бүтэрбиттэр